《山花子》
清代·严绳孙

人与青山共白头。犯寒帘控小金钩。一树垂杨扶不起，压春愁。

眼底生涯都未是，天边凝望几时休。索倩玉骢驮醉去，病青楼。

作者简介：（1623—1702）江苏无锡人，字荪友。以诗古文辞擅名。康熙十八年，以布衣举博学鸿儒，试日仅赋一诗而出。授检讨，修《明史》，充日讲起居注官。迁右中允，乞归。工书画，有《秋水集》。